ഖത്തറിലെ താമസ സ്ഥലത്ത് കുഴഞ്ഞു വീണ കണ്ണൂര് സ്വദേശി മരിച്ചു ദോഹ: ഖത്തറിലെ താമസ സ്ഥലത്തെ കുളിമുറിയില് കുഴഞ്ഞുവീണതിനെ തുടര്ന്ന് ഗുരുതരാവസ്ഥയിലായിരുന്ന പ്രവാസി മലയാളി മരിച്ചു. കണ്ണൂര് തൂവ്വക്കുന്ന് സ്വദേശി കുനിയില് അബ്ദുല് റഹ്മാന് 40 ആണ് മരിച്ചത്.വെള്ളിയാഴ്ചയാണ് അദ്ദേഹം താമസ സ്ഥലത്ത് കുഴഞ്ഞുവീണത്. തുടര്ന്ന് ഹമദ് ആശുപത്രിയില് വെന്റിലേറ്ററില് ചികിത്സയിലായിരുന്നു. ഖത്തറില് ബിസിനസ് നടത്തിവന്നിരുന്ന അബ്ദുല് റഹ്മാന് അസ്മീര് ട്രേഡിങ് കമ്ബനിയുടെ പാര്ട്ണറായിരുന്നു. പരേതനായ കുനിയില് അമ്മദ് ഹാജി ആയിശ ദമ്ബതികളുടെ മകനാണ്. ഭാര്യ സഫ്രജ. മൂന്ന് മക്കളുണ്ട്. തുടര് നടപടികള് പൂര്ത്തിയാക്കിയ ശേഷം മൃതദേഹം ദോഹയില് നിന്ന് നാട്ടിലേക്ക് കൊണ്ടുപോയി.